Toshkent shahrida zilzila kuchi 3 ballni tashkil etdi. Afg‘onistonda sodir bo‘lgan zilzila O‘zbekistonning 9 ta hududida sezildi. FVV Seysmoprognostik monitoring Respublika markazi xabar berishicha, 5 avgust kuni Toshkent vaqti bilan soat 21:01 da Afg‘onistonda 5,8 magnitudali zilzila sodir bo‘ldi. Zilzila koordinatalari: 36,57 gradus shimoliy kenglik; 70,78 gradus sharqiy uzunlik. Chuqurlik 100 km. Zilzila epimarkazi Toshkentdan 539 km janubiy-sharqda joylashgan. O‘zbekiston Respublikasi hududida sezilish kuchi: Surxondaryo viloyatida 4 ball, 320 km;   Farg‘ona viloyatida 3-4 ball, 432 km;   Sirdaryo viloyatida 3-4 ball, 470 km;   Jizzax viloyatida 3-4 ball, 472 km;   Samarqand viloyatida 3-4 ball, 478 km;   Andijon viloyatida 3-4 ball, 488 km;   Namangan viloyatida 3-4 ball, 499 km;   Qashqadaryo viloyatida 3 ball, 507 km;   Toshkent shahrida 3 ball, 539 km.